Vo viacerých krajoch môže počas dňa fúkať silný vietor.
Upozorňuje na to Slovenský hydrometeorologický ústav (SHMÚ), ktorý v tejto súvislosti vydal výstrahu prvého stupňa. Informuje o tom na webe.
V Bratislavskom, Nitrianskom a Trnavskom kraji platí výstraha od 10.00 do 17.00 h, v Poprade len do 13.00 h. Podľa meteorológov môže vietor dosiahnuť nárazovo rýchlosť 65 až 75 kilometrov za hodinu. "Táto rýchlosť predstavuje potenciálne nebezpečenstvo pre ľudské aktivity," upozornili.
zdroj: shmu.sk